CELEX: 62020TN0577
Language: ro
Date: 2020-09-11 00:00:00
Title: Cauza T-577/20: Acțiune introdusă la 11 septembrie 2020 – Ryanair/Comisia

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/39
            
         
      Acțiune introdusă la 11 septembrie 2020 – Ryanair/Comisia
      (Cauza T-577/20)
      (2020/C 399/56)
      Limba în care a fost formulată acțiunea: engleza
      
         Părțile
      
      
         Reclamantă: Ryanair (Swords, Irlanda) (reprezentanți: E. Vahida, F. Laprévote, V. Blanc, S. Rating și I. Metaxas-Maranghidis, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei (UE) a Comisiei Europene din 14 octombrie 2019 privind ajutorul de stat SA.55394 (2019/N) – Germania – Ajutor de salvare în favoarea Condor (1) și
               
            
                  —
               
               
                  obligarea Comisiei Europene la plata cheltuielilor de judecată,
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, prin care se invocă faptul că ajutorul nu intră în domeniul de aplicare material al Orientărilor Comisiei Europene privind salvarea și restructurarea (2), întrucât dificultățile suferite de Condor sunt rezultatul unei alocări arbitrare a costurilor în cadrul Grupului Thomas Cook.
               
            
                  2.
               
               
                  Al doilea motiv, prin care se invocă faptul că ajutorul de salvare nu îndeplinește condițiile de compatibilitate potrivit cărora ajutorul trebuie să contribuie la realizarea unui obiectiv privind un interes comun real. Comisia Europeană a săvârșit erori vădite de apreciere, atât cu privire la nevoile operatorilor de turism independenți și ale agențiilor de turism germane, cât și cu privire la presupusa lipsă a capacității aeronavei pentru repatrierea pasagerilor blocați în timpul sezonului de iarnă al IATA, care este caracterizat printr-o supracapacitate sezonieră.
               
            
                  3.
               
               
                  Al treilea motiv, prin care se invocă faptul că Comisia Europeană nu a verificat îndeplinirea de către Grupul Thomas Cook a condiției pentru prima și ultima dată a ajutorului de salvare.
               
            
                  4.
               
               
                  Al patrulea motiv, prin care se invocă faptul că Comisia Europeană a omis să inițieze o procedură oficială de investigare, în pofida unor dificultăți serioase, și a încălcat drepturile procedurale ale reclamantei.
               
            
                  5.
               
               
                  Al cincilea motiv, prin care se invocă încălcarea de către Comisia Europeană a obligației de motivare care îi incumbă acesteia.
               
            
         (1)  JO 2020, C 294, p. 3.
      
      
         (2)  Orientări privind ajutoarele de stat pentru salvarea și restructurarea întreprinderilor nefinanciare aflate în dificultate, JO 2014 C 249, p. 1.